Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722)) **Ministrstvo za notranje zadeve,** Štefanova ulica 2, Ljubljana, objavlja prosto strokovno-tehnično delovno mesto za nedoločen čas, in sicer:

**EKONOM V – ZA PREHRANO (šifra DM 26994**)v Direktoratu za logistiko in nabavo, Sektorju za nastanitev in prehrano, Oddelku za prehrano.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/srednja splošna izobrazba,
* najmanj 6 mesecev delovnih izkušenj,
* opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka),
* znanje o higieni živil in načelih HACCP sistema,
* vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prednost pri izbiri bodo imeli kandidati z izkušnjami pri vožnji dostavnega vozila. Delo na navedenem delovnem mestu obsega predvsem transport težkih bremen, zato je potrebna fizična zmogljivost brez omejitev.**

Naloge delovnega mesta ekonom:

* nabavljanje in izdajanje hrane, pijače, potrošnega materiala, drobnega inventarja in pisarniškega materiala,
* vodenje skladišč in zalog hrane, pijače, drobnega inventarja in pisarniškega materiala in vodenje evidenc,
* skrb za nabavo in dostavo materiala,
* pomoč pri pripravi in strežbi hrane,
* skrb za red in čistočo posode, delovnih prostorov in opreme,
* strežba pijač in ostalih prodajnih artiklov.

Posebnosti delovnega mesta: neenakomerni delovni čas (razpored).

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta).
3. izjavo kandidata, da ima vozniški izpit B-kategorije.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pisnim preverjanjem kandidatovega znanja, v kolikor bo to potrebno.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom in trimesečnim poskusnim delom. Izbrani kandidat bo delo opravljal v uradnih prostorih Ministrstva za notranje zadeve, Direktorata za logistiko in nabavo, Sektorja za nastanitev in prehrano, Oddelka za prehrano, Rocenska 56, Ljubljana, oziroma v drugih uradnih prostorih Ministrstva za notranje zadeve.

Kandidati pošljejo prijavo v pisni obliki na priloženem obrazcu **"Vloga za zaposlitev"**, v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO št. 1100-34/2021"** na spodnji levi oz. zadnji strani ovojnice, in sicer **v 3 delovnih dneh** po objavi na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: ga. Monika Kovše, vodja Oddelka za prehrano, tel. št. 01 514 71 67 (tajništvo).

Informacije o izvedbi postopka: ga. Tina Mitrović, Urad za organizacijo in kadre, tel. št. 01 428 48 24.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.